Αρακάς με κορόμηλα

Την εποχή που είναι στο φόρτε του ο αρακάς, τα κορόμηλα είναι ακόμα ξινά, αγίνωτα και κοντράρουν ευχάριστα την πλούσια αμυλώδη γεύση του.

700 γρ. αρακάς φρέσκος, καθαρισμένος, 5 - 6 φρέσκα κρεμμυδάκια, ψιλοκομμένα, 8 - 10 μικρά καρότα με την πρασινάδα τους, κατά προτίμηση βιολογικά, καθαρισμένα, ολόκληρα (ψιλοκόβουμε την πρασινάδα τους), 3 λιαστές ντομάτες, διατηρημένες στο λάδι, στραγγισμένες και ψιλοκομμένες, τα φύλλα και τα τρυφερά κοτσάνια από 1 μικρό μάτσο άνηθου, ψιλοκομμένα, 2 χούφτες ξινά κορόμηλα, 1 φλιτζ. τσαγιού λάδι, αλάτι και πιπέρι
Βάζουμε στην κατσαρόλα το μισό λαδάκι και τσιγαρίζουμε τα κρεμμυδάκια να μαραθούν.Προσθέτουμε τα υπόλοιπα υλικά, εκτός από τα κορόμηλα, μαζί με βραστό νερό να τα σκεπάζει και τα αφήνουμε να βράσουν, μέχρι να μείνει το φαγητό με το λάδι του.Προς το τέλος προσθέτουμε τα κορόμηλα να βράσουν όλα μαζί για λίγο, ώστε να περάσει η ξινάδα τους σε όλο το φαγητό.Συνοδεύουμε τον αρακά με ελιές και ντοματοσαλάτα.
Αρακάς,Καρότα,Φρούτα,Νηστίσιμα